
Klubbens grundlag består af
1. Vision, mission og værdigrundlag
2. Målsætninger 
3. Vedtægter 
4. Klubreglement 
5. DKF og DfFR reglementer
[bookmark: _Toc17019645]1.1. Vision, mission og værdigrundlag

Vision
Ry Roklubs vision er at udbrede glæden ved roning til alle – unge, voksne som ældre. Grundlaget er en økonomisk velfungerende klub med en tilpasset og kontrolleret vækst, som løbende iværksætter nye tiltag inden for såvel aktiviteter, træning som bådtyper. Altid med særlig fokus på bredden og samværet i et godt socialt miljø.

Mission
Ry Roklubs mission er at tilbyde en bred vifte af aktiviteter med hovedvægten lagt på inrigger-, outrigger- og kajakroning. Roningen er for alle aldersklasser fra 12 år og opefter, hvor roerne instrueres og efterfølg-ende såvel individuelt som i fællesskab med andre dyrker roningen som motion, konkurrencetræning og/ eller hyggeroning i vores skønne natur.

Værdigrundlag
Samværet i Ry Roklub er baseret på en grundlæggende respekt for hinandens forskellighed, behov og interesserer inden for roning og samvær. Klubben lægger stor vægt på alsidige aktiviteter iværksat af medlemmerne, herunder ro-aftener, fælles ture, konkurrencer og fester. 

Som medlemmer
· er vi ligeværdige uanset valg af bådtype og roningsintensitet 
· værner vi om og bidrager efter bedste evne til fællesskabet
· bidrager vi til vedligeholdelse af klubbens materiel og udstyr
· medvirker vi positivt og aktivt til integration af nye medlemmer
· værner vi om traditioner og klubånd gennem hjælpsomhed og hensynsfuld adfærd

[bookmark: _Toc17019646]1.2. Målsætninger 

Klubben har udformet særlige målsætninger for
1. Ungdomsroningen
2. Inriggerroningen
3. Outriggerroningen
4. Kajakroningen
5. C-holdsroningen
6. Aktiviteter
7. Uddannelse
8. Kommunikation og information
9. Investeringer i faciliteter og udstyr
[bookmark: ungdomsroere]

Målsætningen for ungdomsroningen i Ry Roklub er at give mulighed for møde alle facetter ved roningen samt have klubben som en base for godt samvær. Et sted at møde nye venner, tage del i foreningslivet og fælles opgaver igennem ansvar for sig selv og andre.

Der tilbydes instruktion i primært kajak og outrigger. Målet er, at det skal være roning for sjov, hygge, naturoplevelse, sundhed, motion og konkurrence, og der vil være plads til andre aktiviteter end roning.

Det er en forudsætning, at man opfører sig pænt over for andre og hjælper hinanden. Man lærer at tage hensyn til naturen og passe på tingene ved at være aktiv i og for klubben. Som ung har man også med-indflydelse på klubbens forhold.

[bookmark: _Toc17019648]1.2.2. Inriggerroningen

Inriggerroning kan dyrkes på flere niveauer. 

Der er mulighed for inriggerroning på alle tidspunkter, når blot der er et fuldt hold (3 eller 5 personer). Desuden er der faste rotider, så alle har mulighed for at komme ud at ro.

Frigivelse i inrigger giver også tilladelse til at ro gig.

Ry Roklub understøtter ved supplerende træningsfaciliteter, herunder særligt romaskiner, så alle medlem-mer har gode muligheder for at forbedre egen styrke året rundt.

Ry Roklub har en målsætning om, at rekrutteringen til inriggerroningen skal øges. Klubben skal synliggøre de gode muligheder for en sund motionsform for hele kroppen, naturoplevelser og fællesskab i og omkring inriggerroningen, herunder muligheden for mange oplevelser på længerevarende ture.

[bookmark: _Toc17019649]1.2.3. Outriggerroningen

Outriggerroningen er en roform, som appellerer til fart, hvor der kan ros og trænes på alle tidspunkter. Bådparken vedligeholdes løbende med henblik på langvarigt brug og tilkøb, hvis der opstår vækst i antal roere.

Ry Roklub understøtter ved supplerende træningsfaciliteter, herunder særligt romaskiner, så alle medlem-mer har gode muligheder for at forbedre egen styrke året rundt.

Ry Roklub har en målsætning om, at der skal ske flere aktiviteter inden for outriggerroningen. Klubben skal synliggøre de gode muligheder for træning og fart ved outriggerroningen, herunder appellere til såvel egne medlemmer, f.eks. kajakroere som eksterne, nye medlemmer med interesse for natur, fart og træning.

[bookmark: _Toc17019650]1.2.4. Kajakroningen

Ry Roklub tilbyder kajakroning, således der er mulighed for kajakroning på alle tider og i en kajak efter eget ønske og evne. Bådparken tilpasses løbende de aktuelle behov.

Ry Roklub understøtter ved supplerende træningsfaciliteter samt løbende aktiviteter så som handicapløb, løb, ”kom godt i gang”, intervaltræning m.v., at alle medlemmer har gode muligheder for såvel at forbedre egen sikkerhed, hurtighed og stil som træne til deltagelse i maratonløb mv.

Ry Roklub opfordrer til en hver tid kajakroere til at finde sammen med kajakroere på samme niveau samt have særligt fokus på, at nye kajakroere inddrages på de fælles rotidspunkter.

Ry Roklub har en målsætning om, at rekrutteringen til kajakroningen fastholdes på et niveau med to nye instruktionshold om året.

[bookmark: _Toc17019651]1.2.5. C-holdsroningen

C-holdsroningen i Ry Roklub tilrettelægges for roere over 60 år og roere, som har mulighed for også at ro og deltage i aktiviteter på hverdagene.

Ry Roklub har en målsætning om, at der skal tilbydes en række særlige aktiviteter i form af såvel træning, roning som sociale arrangementer, som fastholder Ry Roklub som mødestedet for klubbens ældre medlem-mer. Det kan være aktiviteter på såvel et forholdsvist højt træningsniveau som aktiviteter, der rummer alle c-holdsmedlemmer trods forskellig fysisk formåen.

[bookmark: _Toc17019652]1.2.6. Aktiviteter

Ry Roklub har en målsætning om, at der året igennem skal tilbydes en række aktiviteter for medlemmerne, såvel tilbagevendende traditionsbunde aktiviteter som nye, forskelligartede aktiviteter, som understøtter såvel mulighederne for træning, oplevelser som socialt samvær. 

Ansvaret for aktiviteterne ligger for størstedelens vedkommende i udvalgene, som hver især har ansvar for særlige aktiviteter inden for eget område. Bestyrelsen sikrer overblikket og eventuel koordinering efter be-hov. 

Aktiviteterne markedsføres via Ry Roklubs kalender, på hjemmesiden og Facebook.

[bookmark: _Toc17019653]1.2.7. Uddannelse
Ry Roklub skal tilbyde instruktion i roning på et højt fagligt niveau og på alle områder give medlemmerne de bedste forudsætninger for at udøve roning på en forsvarlig og sikker måde.
Instruktionen i alle bådtyper koordineres, og der foreligger detaljerede planer for alle forløb for såvel introduktion til klub, svømmeprøver, instruktionsforløb, søkendskab, forplejning og opfølgning.
Ry Roklub sikrer løbende uddannelse af nye instruktører samt styrmænd, herunder kurser i førstehjælp med videre. Der lægges vægt på, at klubben har tilstrækkeligt med instruktører, således opgaven som instruktør til stadighed føles såvel udfordrende som social og meningsfuld.
Ry Roklub understøtter desuden løbende, at ledere og nøglepersoner får mulighed for at deltage i kurser og aktiviteter, som kan tilføre såvel værdi til klubben som kompetenceudvikling for den enkelte.

Ry Roklub vil gennem en aktiv, enkel og effektiv informationsformidling give såvel medlemmer som andre interesserede de bedste muligheder for at få indsigt i klubbens forhold. Ry Roklubs målsætning er desuden, at al kommunikation er åben, positiv og konstruktiv.

Information
Den primære informationsplatform i Ry Roklub er hjemmesiden www.ry-roklub.dk, hvor følgende skal forefindes:
· Ry Roklubs grundlag
· Kontaktinformation, herunder særlig information til nye medlemmer, gæster m.v.
· Nyheder 
· Kalender med alle aktiviteter
· Referater
· Medlemsliste
· Billedarkiv

Ry Roklub har desuden en aktiv pressepolitik med løbende orientering af pressen om aktuelle tiltag og aktiviteter.

Kommunikation
Ry Roklub vil understøtte kommunikationen gennem en enkel struktur i organisationen og med klare beskrivelser af indbyrdes opgaver, ansvar og kompetencer. Ethvert medlem kan gennem aktiv deltagelse sikre sig indflydelse på klubbens forhold, særligt ved:
· Forslag på generalforsamlingen
· Deltagelse som medlem i udvalg, særlige funktioner, projektgrupper m.v.
· Uddannelse til instruktør mv.
· Deltagelse i medlemsmøder den 1. tirsdag i måneden
· Ved direkte kontakt til udvalg og bestyrelse

[bookmark: _Toc17019655][bookmark: udstyr]1.2.9. Investeringer i faciliteter og udstyr
Ry Roklub vil inden for forsvarlige økonomiske rammer investere i opretholdelse og udvikling af optimale muligheder for roning, deltagelse i aktiviteter og samvær i og uden for klublokalerne.
Det betyder, at
· omkostninger til enhver tid søges minimeret gennem omtanke 
· store reparationer forebygges gennem løbende vedligeholdelse 
· store investeringer tilpasses behov samt muligheder på langt sigt 
· aktiviteter afholdes efter interesse og behov, tilpasset de økonomiske muligheder
· det løbende tilsigtes at opnå optimal ekstern støtte til investeringer
· medlemstilgangen skal stimuleres
[bookmark: _Toc321733552]

[bookmark: _Toc321733553]Vedtægterne fremgår af Ry Roklubs hjemmeside. Vedtægterne er fastlagt af generalforsamlingen.

Det aktuelle klubreglement forefindes på hjemmesiden. Klubreglementet gennemlæses en gang årligt af bestyrelsen med henblik på eventuel opdatering. Medlemmerne orienteres ved mail om opdateringerne.

[bookmark: _Toc321733554][bookmark: _Toc17019658]1.5. DKF samt DFfR regler

Links og yderligere information herom findes på Ry Roklubs hjemmeside.

[bookmark: _Toc17019659]2. Organisationsplan

Opgaverne er beskrevet for følgende udvalg:
1. Inriggerudvalget
2. Outriggerudvalget
3. Kajakudvalget
4. Ungdomsudvalget
5. C-holdsudvalget
6. Aktivitetsudvalget
7. Motionsrumsudvalget
8. Turudvalget

Alle udvalg er selvsupplerende og konstituerer sig på en måde, som bedst egner sig til løsning af udvalgets opgaver. Udvalget tilknyttes et fast kontaktperson i bestyrelsen og bør være repræsenteret ved alle med-lemsmøder. 

Formål
Udvalgets ansvar er at styrke inrigger- og gigroningen i Ry Roklub, herunder arbejde for udvikling og uddannelse af medlemmer. Der skal ligeledes arbejdes med at sikre en løbende medlemstilgang.

Opgaver overordnet
Arbejdet i inriggerudvalget skal foregå inden for rammerne af klubbens retningslinjer og aktuelle målsæt-ninger. Det er klubbens formand, der tegner klubben udadtil.

Opgaver specifikt

A) Uddannelse og udvikling

1) Udvalget skal motivere medlemmerne til at søge relevant videreuddannelse/udvikling enten i regi af Ry Roklub eller DFfR.

2) Udvalget har ansvaret for inriggerinstruktion, dvs. planlægge og udføre instruktion jf. klubreglementet.

Oplæg laves hvert år i efteråret. Koordinerende møde afholdes i november med deltagelse af medlemmer fra inrigger-, outrigger-, kajak-, og ungdomsudvalg. Frem til sæsonstart klargøres relevant instruktionsmateriale, instruktionsplan og bemanding.

3) Udvalget har ansvaret for planlægning og gennemførelse af korttursstyrmandskursus.

Udvalget skal motivere og indstille medlemmer til korttursstyrmandskursus. Målet er at sikre løbende tilgang af styrmænd. Styrmænd godkendes endeligt af bestyrelsen

4) Udvalget skal motivere og indstille medlemmer til langtursstyrmandskursus. Målet er at sikre løbende tilgang af langtursstyrmænd. Langtursstyrmænd godkendes endeligt af bestyrelsen.

5) Udvalget skal motivere og indstille medlemmer til instruktionskursus. Målet er at sikre en løbende tilgang af instruktører. Instruktionskursus afholdes i DFfR regi.

6) Udvalget skal motivere og indstille instruktører til videreuddannelse. Målet er at sikre et konstant højt instruktionsniveau. Videreuddannelse af instruktører kan bl.a. ske i DFfR regi.

7) Der udarbejdes 1 gang årligt et budget for uddannelse, instruktion samt administrationsomkostninger i udvalget. Dette forelægges bestyrelsen hver november.


B) Bådpark

1) Udvalget skal føre tilsyn med både og materiel herunder redningsudstyr, herunder tage de nødvendige skridt til sikring af en tilfredsstillende vedligeholdelsesstand for bådparken.

2) Udvalget behandler spørgsmål, der drejer sig om bådtyper og besvarer høringer fra bestyrelsen.

3) Udvalget skal løbende dog min. 1 gang årligt vurdere bådparkens vedligeholdelsesstandard. Med basis i denne vurdering skal der enten laves en vedligeholdelsesplan og/eller ske umiddelbar reparation.
Planen danner basis for et reparationsbudget. Dette budget skal indeholde reparationer, mindre nyanskaffelser og omkostninger til administration. Plan og budget forelægges bestyrelsen til godkendelse hver november.

4) Udvalget skal hvert år gennemgå den langsigtede udskiftningsplan for materiel herunder evt. fornyelser, forøgelser af bestande og suppleringer af bestande. Planen danner basis for en langsigtet investeringsplan. Plan og budget forelægges bestyrelsen til godkendelse hver november. 

Inriggerudvalget kan efter egen beslutning uddelegere ovenstående opgaver til øvrige medlemmer i form af diverse ad hoc udvalg (fx instruktionsudvalg, korttursstyrmandsudvalg, materialeforvalter o.l.) 

Udvalget udarbejder selv planer for arbejdet i udvalget. Der udarbejdes referat fra afholdte møder, som sendes til den af bestyrelsen udpegede kontaktperson.

[bookmark: _Toc17019662]3.2. Outriggerudvalget

Formål
Udvalgets ansvar er at styrke outriggerroningen i Ry Roklub, herunder arbejde for udvikling og uddannelse af medlemmer. Der skal ligeledes arbejdes med at sikre en løbende medlemstilgang.

Opgaver overordnet
Arbejdet i outriggerudvalget skal foregå inden for rammerne af klubbens retningslinjer og aktuelle målsæt-ninger. Det er klubbens formand, der tegner klubben udadtil.

Opgaver specifikt

A) Uddannelse og udvikling:

1) Udvalget skal motivere medlemmerne til at søge relevant videreuddannelse/udvikling enten i regi af Ry Roklub eller DFfR.

2) Udvalget har ansvaret for outriggerinstruktion, dvs. planlægge og udføre instruktion jf. klubreglementet.

Oplæg laves hvert år i efteråret. Koordinerende møde afholdes i november med deltagelse af medlemmer fra inrigger-, outrigger- og ungdomsudvalg. Frem til sæsonstart klargøres relevant instruktionsmateriale, aftale om instruktionsvagter laves. 

3) Udvalget skal motivere og indstille medlemmer til instruktionskursus. Målet er at sikre en løbende tilgang af instruktører. Instruktionskursus afholdes i DFfR regi.

4) Udvalget skal motivere og indstille instruktører til videreuddannelse. Målet er at sikre et konstant højt instruktionsniveau. Videreuddannelse af instruktører kan bl.a. ske i DFfR regi.

5) Der udarbejdes 1 gang årligt et budget for uddannelse, instruktion samt administrationsomkostninger i udvalget. Dette forelægges bestyrelsen hver november.

B) Bådpark:

1) Udvalget skal føre tilsyn med både og materiel herunder redningsudstyr, herunder tage de nødvendige skridt til sikring af en tilfredsstillende vedligeholdelsesstand for bådparken.

2) Udvalget behandler spørgsmål, der drejer sig om bådtyper og besvarer høringer fra bestyrelsen.

3) Bådene skal klassificeres i A og B jf. klubreglementet.

4) Hver båd skal afmærkes med klassificering enten på den pågældende båds plads og/eller på en ajourført liste ved KM-PC’en

5) Udvalget skal løbende dog min. 1 gang årligt vurdere bådparkens vedligeholdelsesstandard. Med basis i denne vurdering skal der enten laves en vedligeholdelsesplan og/eller ske umiddelbar reparation.
Planen danner basis for et reparationsbudget. Dette budget skal indeholde reparationer, mindre nyanskaffelser og omkostninger til administration. Plan og budget forelægges bestyrelsen til godkendelse hver november.

6) Udvalget skal hvert år gennemgå den langsigtede udskiftningsplan for materiel herunder evt. fornyelser, forøgelser af bestande og suppleringer af bestande. Planen danner basis for en langsigtet investeringsplan. Plan og budget forelægges bestyrelsen til godkendelse hver november. 

Outriggerudvalget kan efter egen beslutning uddelegere ovenstående opgaver til øvrige medlemmer i form af diverse ad hoc udvalg (fx instruktionsudvalg, materialeforvalter o.l.) 
Udvalget udarbejder selv planer for arbejdet i udvalget. Der udarbejdes referat fra afholdte møder, som sendes til den af bestyrelsen udpegede kontaktperson.

[bookmark: _Toc17019663]3.3. Kajakudvalget

Formål
Udvalgets ansvar er at styrke kajakroningen i Ry Roklub, herunder arbejde for udvikling og uddannelse af medlemmer. Der skal ligeledes arbejdes med at sikre en løbende medlemstilgang.

Opgaver overordnet
Arbejdet i kajakudvalget skal foregå inden for rammerne af klubbens retningslinjer og aktuelle målsæt-ninger. Det er klubbens formand, der tegner klubben udadtil.


Opgaver specifikt

A) Uddannelse og udvikling:

1) Udvalget medvirker til sammen med bestyrelsen til at motivere medlemmerne til at søge relevant videreuddannelse/udvikling enten i regi af Ry Roklub eller DKF.

2) Udvalget har ansvaret for at få indarbejdet og vedligeholde en træningskultur på kajakområdet.  Ved træning forstås tekniktræning, pulstræning, bølgetræning m.m. 

3) Der udarbejdes 1 gang årligt et budget for arrangementer samt administrationsomkostninger i udvalget. Dette forelægges bestyrelsen hver november.

B) Bådpark:

1) Kajakudvalget er ansvarlig for at føre tilsyn med både og materiel inden for eget område samt tage de nødvendige skridt til sikring af en tilfredsstillende vedligeholdelsesstand for bådparken.

2) Udvalget behandler spørgsmål, der drejer sig om bådtyper og besvarer høringer fra bestyrelsen.

3) Udvalget skal løbende sørge for, at bådparken jf. klubreglementet er klassificeret i A og B. Udvalget har ansvaret for at afmærke båden og dens plads. Ved KM-PC’en skal der forefindes en ajourført liste over bådene med kategorier samt rangorden efter sværhedsgrad.

4) Udvalget skal løbende dog min. 1 gang årligt vurdere bådparkens vedligeholdelsesstandard. Med basis i denne vurdering skal der enten laves en vedligeholdelsesplan og/eller ske umiddelbar reparation.
Planen danner basis for et reparationsbudget. Dette budget skal indeholde reparationer, mindre nyanskaffelser og omkostninger til administration. Plan og budget forelægges bestyrelsen til godkendelse hver november.

5) Udvalget skal hvert år gennemgå den langsigtede udskiftningsplan for materiel herunder evt. fornyelser, forøgelser af bestande og suppleringer af bestande, således at klubben hele tiden er i stand til at imødekomme de fremtidige behov. Planen danner basis for en langsigtet investeringsplan. Plan og budget forelægges bestyrelsen til godkendelse hver november. 

Kajakudvalget kan efter egen beslutning uddelegere ovenstående opgaver til øvrige medlemmer i form af diverse ad hoc udvalg (fx instruktionsudvalg, materialeforvalter o.l.). 

Udvalget udarbejder selv planer for arbejdet i udvalget. Der udarbejdes referat fra afholdte møder, som sendes til den af bestyrelsen udpegede kontaktperson.
 
[bookmark: _Toc17019664]3.4. Ungdomsudvalget

Formål
Udvalgets ansvar er at styrke ungdomsroningen i Ry Roklub, herunder arbejde for udvikling og motivation at de unge til motion, leg og træning. Der skal ligeledes arbejdes med at sikre en løbende tilgang af unge.

Opgaver overordnet
Arbejdet i ungdomsudvalget skal foregå inden for rammerne af klubbens retningslinjer og aktuelle målsæt-ninger. Det er klubbens formand, der tegner klubben udadtil.

Opgaver specifikt

1. Udvalget har det overordnede ansvar for ungdomsinstruktionen, dvs. en sikring af, at der plan-lægges og udføres instruktion af de unge jf. klubreglementet. 

2. Oplæg laves hvert år i efteråret. Koordinerende møde afholdes i november med deltagelse af medlemmer fra inrigger-, outrigger- og kajakudvalg. Frem til sæsonstart klargøres relevant instruktionsmateriale og aftale om instruktionsvagter laves. 

3. Udvalget har ansvaret for løbende at vurdere på behovet for uddannelse af nye instruktører, og udvalget skal særligt motivere talentfulde unge til at tage ansvar og deltage som assistenter, ledere og instruktører 

4. Udvalget sikrer, at der udarbejdes en bemandingsplan, således der til enhver tid er det fornødne antal erfarne roere og instruktører til stede. Mandage er særlig roaften for de unge, men det sam-me gælder ved inddragelse af andre dage i ugen.

5. Udvalget sørger for, at der udarbejdes planer for ungdomsroningen og –træningen for såvel sommer- som vintersæsonen.

6. Udvalget søger for dialog og kontakt til ungdomsroernes forældre samt kontakt til kasseren ved frigivelse af roere

7. Udvalget sikrer, at udvalgets medlemmer samt andre roere i Ry Roklub, som arbejder jævnligt med de unge giver sit samtykke til en forespørgsel i Det Centrale Kriminalregister (børneattest). Ud-valget forpligter sig til minimum en gang årligt at sende forespørgsler ind

8. Forud for rolangture, lejrture, stævner og lignende skal udvalget senest 10 dage før turen aflevere en fortegnelse til klubbens formand over voksne, der som trænere, hjælpere eller anden måde har en ledende rolle og direkte kontakt til deltagende børn under 15 år.

9. Der udarbejdes 1 gang årligt et budget for uddannelse, instruktion, arrangementer, deltagelse i stævner, materialer samt administrationsomkostninger i udvalget. Dette forelægges bestyrelsen hver november.

Formål
C-holdets formål er at fastholde de ældste roere i Ry Roklub i et særligt netværk, der gennem roning og andre aktiviteter gør klubben til en god social base, der tiltrækker ligesindede, hvis samlede ressourcer kan udgøre en drivkraft i og for klubben.

Opgaver 
Udvalgets overordnede opgave er at sikre gode rammer i form af muligheder for
· roning efter lyst, evne og behov
· samvær på aftalte tidspunkter
· andre aktiviteter end roning, f.eks. fysisk træning, fælles ture og sociale arrangementer.

Udvalget koordinerer desuden, at
· viden og erfaring fra C-holdet viderebringes til fællesskabet
· C-holdet efter evne og lyst påtager sig ansvar for specifikke opgaver samt generelt bidrager til det frivillige arbejde i klubben
· bestyrelsen hvert år i november modtager budget for kommende aktiviteter.

Formål
Aktivitetsudvalgets formål er at sikre gennemførelse af en række traditionelle og nye aktiviteter, som understøtter klubmedlemmernes samvær. Aktiviteterne skal henvende sig bredt til klubbens forskellige medlemsgrupper, og de kan have såvel faglig som social karakter. 

Aktivitetsudvalget er desuden ansvarlig for i samarbejde med bestyrelsen, at der er nedsat et særligt team, som sikrer afvikling af klubbens fester.

Opgaver 
Udvalget planlægger, hvilke aktiviteter der skal afvikles i løbet af året, herunder hvem der har ansvar for indhold, kommunikation og gennemførelse af begivenheden. Der kan være såvel faste som ad hoc aktivi-teter.

Faste aktiviteter:
· Klubmesterskaber i samarbejde med udvalgene
· Kanindåb i samarbejde med udvalgene
· Forplejning ved standerhejsnings- og standerstrygningens eftermiddagsarrangement

Barteam:
· Sikre datoer for fester afstemt med bestyrelsen
· Sikre den samlede planlægning og afvikling af fester i Ry Roklub

Eksempler på ad hoc aktiviteter:
· Fællesspisninger i forbindelse med medlemsmøder, på roaftener m.v.
· Foredrag
· Mindre fællesture. 

Aktivitetsudvalget afstemmer en gang årligt med bestyrelsen - i december i forbindelse med budgetlægningen, hvilke aktiviteter udvalget står for.

Formål
Motionsrumsudvalgets formål er sikre tilbud om træningsaktiviteter i vinterhalvåret, som supplerer roak-tiviteterne. Desuden har udvalget ansvar for, at Ry Roklubs motionsrum til enhver tid er velfungerende for klubbens medlemmer.

Opgaver 
Udvalgets overordnede opgaver er at 
· der tilbydes, planlægges og koordineres en række træningsaktiviteter i vinterhalvåret, herunder f.eks. 
· Ergometerroning
· Fysisk træning – TRX, yoga m.v.

· sikre, at motionsrummet vedligeholdes, samt der indkøbes nye maskiner og udstyr.
Vintertræningsudvalget udarbejder en flerårig plan for aktiviteterne og afstemmer en gang årligt med bestyrelsen - i december i forbindelse med budgetlægningen, hvilke indkøb der ønskes til motionsrum og aktiviteter. 

Formål
Turudvalgets formål er at sikre tilbud om fælles ture i såvel nærområde som langture i ind- og udland. Tur-ene skal give mulighed for deltagelse af alle roere og bådtyper i Ry Roklub. Det er vigtigt, at turudvalget bå-de planlægger ture jf. traditionerne samt ture til nye destinationer.


Opgaver 
Udvalgets overordnede opgave er - på basis af dialog med medlemmerne - at sikre planlægning af årets ture, og at disse fremgår af klubbens kalender med turbeskrivelse. 
Faste ture jf. traditionerne er:
· Slåensøturen i Kr. Himmelfart
· Randerstur
· Sommerferietur
· Salten Langsøtur
· Tørringtur

Opgaverne er beskrevet for følgende funktioner:
1. Webmaster
2. Gæstekontakt
3. Hus og have
4. Instruktion

Formål
Formålet med funktionen som webmaster i Ry Roklub er at sikre en opdateret og funktionel hjemmeside for såvel eksterne brugere som klubbens medlemmer. En hjemmeside, som giver såvel en billede af Ry Roklub med praktiske oplysninger som løbende nyheder og aktiviteter i kalenderen.

Opgaver
Ry Roklubs webmaster løser følgende opgaver:
· Hjælper medlemmer med login og rettigheder
· Lægger nyheder ind og/eller hjælper medlemmer med dette
· Opdaterer kalenderen og hjælper medlemmer til selv at kunne opdatere
· Sikrer, at ressourcepersoner oplæres i brugen af udvalgte dele
· Opdaterer opsætning, formuleringer og grafik efter behov
· Erindrer udvalg og andre ressourcepersoner om behovet for opdatering
· Har kontakten til leverandøren af systemet

Formål
Formålet med funktionen som gæstekontakt er sikre en imødekommende modtagelse af gæster i Ry Roklub samt sikre, at rammerne for klubbens brug overholdes. 

Opgaver
Ry Roklubs gæstekontakt løser følgende opgaver:
· Tager imod henvendelser om besøg fra andre klubber
· Aftaler rammer for besøget – tidspunkt, betaling/lån af både, overnatning m.v.
· Sikrer information om besøget i Ry Roklubs kalender
· Sikrer modtagelse og evt. information om nøgle m.v.
· Sørger for orientering om øvrige praktiske forhold og regler i klubben
· Sikrer betaling til kassereren

[bookmark: _Toc17019672]4.3. Hus og have

Formål
Formålet med funktionen som ansvarlig for klubbens hus og have er at have en person eller udvalg af per-soner, som har ansvar for den løbende vedligeholdelse af Ry Roklubs faciliteter, herunder har fokus på ud-møntning af den overordnede vedligeholdelsesplan i Ry Roklub. Det forventes, at løsning af konkrete opga-ver løbende uddelegeres til medlemmer og almindelige vedligeholdelsesopgaver løses på særlige arbejds-dage i klubben.

Opgaver
Ry Roklubs ansvarlige for hus og have løser følgende opgaver:
· Observerer løbende på, hvordan vedligeholdelsestilstanden er
· Tager kontakt til håndværkere ved opgaver, som medlemmer ikke selv kan løse
· Ved særlige opgaver inddrages specialister blandt medlemmerne til løsning
· Planlægger klubbens arbejdsdage 3-4 gange om året
· Inddrager bestyrelsen ved større opgaver, som ligger uden for det årlige vedligeholdelsesbudget
· Sikrer i samarbejde med bestyrelsen udmøntning af den overordnede vedligeholdelsesplan

Ansvaret for instruktionen i Ry Roklub er placeret lidt forskelligt. For inriggere og outriggere samt ungdom ligger ansvaret i udvalgene. For kajak ligger ansvaret for gennemførelsen hos instruktørteamet, som referer direkte til et medlem i bestyrelsen. 
Ansvar i kajakinstruktørteamet:
Det ansvarlige medlem i bestyrelsen har det overordnede ansvar for kajakinstruktionen, dvs. sikring af, at der planlægges og udføres instruktion jf. klubreglementet. Der udpeges en tovholder blandt instruktørerne, som sikrer den praktiske afvikling og koordineringen i instruktørgruppen.

Evaluering og planlægning af næste år gennemføres hvert år i efteråret. Sæsonen evalueres, og den kommende sæson koordineres med medlemmer var de øvrige udvalg med ansvar for instruktion. 

Tovholderen har ansvaret for løbende at vurdere på behovet for uddannelse af nye instruktører og trænere og indstille dette til bestyrelsen.

Tovholderen skal motivere og indstille instruktører til videreuddannelse. Målet er at sikre et konstant højt instruktionsniveau. Videreuddannelse af instruktører sker i DKF-regi.

Der udarbejdes 1 gang årligt i samarbejde med kajakudvalget et budget for uddannelse, instruktion, arrangementer samt administrationsomkostninger. Dette forelægges bestyrelsen hver november.


Bestyrelsen i Ry Roklub
18.08.2019

